Lav et referat af nedenstående tekst:

Tekst:
En ældre, kvindelig fodgænger er søndag aften død af sine kvæstelser efter en trafikulykke i Brovst. Ulykken fandt sted, da den 74-årige kvinde af ukendte årsager gik ud på Østergade direkte foran en personbil, som ifølge politiet "ikke havde en jordisk chance" for at undgå at ramme hende. - Den ældre dame træder pludselig lige ud på vejbanen og bliver påkørt af en bil, som kører med meget lav hastighed. Kvinden vælter tilsyneladende rundt og slår hovedet ned i asfalten, fortæller vagtchefen fra Nordjyllands Politi. Sammenstødet skete ved 18.30-tiden, og fem timer senere blev politiet ringet op af Aalborg Sygehus med beskeden om, at kvinden var afgået ved døden. Hendes pårørende var til stede på hospitalet og er dermed underrettet om ulykken. Både kvinden, som nu er død, og den 42-årige kvinde, som sad bag rattet i ulykkesbilen, kommer fra Brovst, der ligger i Hanherred mellem Aabybro og Fjerritslev. Bilisten kørte kun med omkring 40 kilometer i timen, da sammenstødet skete, men det var ikke muligt for hende at bremse og forhindre kollisionen, vurderer Nordjyllands Politi.

Referat:
Trafikulykke koster 74-årig kvinde livet i Brovst. Hun blev kørt ned, da hun gik ud foran en kørende bil.